**OBAVIJEST GOSPODARSKIM SUBJEKTIMA PRIJE FORMALNOG POSTUPKA POČETKA JAVNE NABAVE S CILJEM PRETHODNOG ISTRAŽIVANJA TRŽIŠTA**

Vodoopskrba i odvodnja d.o.o. za potrebe prijave projektnog prijedloga na poziv za dodjelu bespovratnih sredstava „Priprema projektno-tehničke dokumentacije za projekte u području digitalne transformacije i zelene tranzicije“ provodi istraživanje tržišta za predmet nabave:

„Studija izvodljivosti s analizom troškova **izvedbe vlastite infrastrukture Naručitelja** u svrhu mrežnog povezivanja svih objekata **Naručitelja“**

S ciljem dobivanja procjene vrijednosti predmetne nabave molimo vas za dostavu informativne ponude, a sve sukladno zahtjevima navedenim u nastavku ove obavijesti.

Informativne ponude ili upite za dodatna pojašnjenja molimo dostaviti najkasnije do 24.2.2022. na adresu elektroničke pošte:

e-mail: tatjana.maticevic@zgh.hr

**NAZIV PREDMETA NABAVE:** Studija izvodljivosti s analizom troškova **izvedbe vlastite infrastrukture Naručitelja** u svrhu mrežnog povezivanja svih objekata **Naručitelja**

**PLANIRANI POČETAK POSTUPKA NABAVE:** 2. kvartal 2022.

**PODJELA NA GRUPE:** ne

**PLANIRANO TRAJANJE UGOVORA:** 12 mjeseci

**ROK POČETKA ISPORUKE:** po potpisu ugovora i uvođenju u posao

**PREDMET NABAVE**

Studija izvodljivosti s analizom troškova **izvedbe vlastite infrastrukture Naručitelja** u svrhu mrežnog povezivanja svih objekata **Naručitelja** ovisno o primjenjivom tehnološkom rješenju prema pojedinačnim lokacijama povezivanja.
Cilj projekta je na razini tvrtke ispitati sve potrebe u digitalizaciji poslovnih procesa koji se primarno odnose na sve procese u tvrtki primarno sektor vodoopskrbe, odvodnje, službu tehničke zaštite i informatike, te ostvarivanje mrežnog povezivanja lokacija prema prioritetima i zahtjevima složenosti samih procesa.
Analizom treba utvrditi mogućnosti povezivanja prema aktualnim raspoloživim infrastrukturnim kapacitetima ali i mogućnosti izgradnje dodatnih infrastrukturnih kapaciteta posebice proširenja DTK mreže, zračnih vodova, proširenja na korištenje kanalizacije (većih profila) i slične infrastrukture na javnim površinama i unutar objekata VIO, grupacije ZGH koja je potrebna da bi se došlo do krajnje točke na objektu u kojoj će se nalaziti aktivna mrežna oprema.
Naglasak krajnjeg cilja u realizaciji povezivanja je primarno osiguranje neovisnosti povezivanja bilo kakvim utjecajem vanjskih faktora (nestanak opskrbe električnom energijom na strani TK operatora, i sl.) kako bi se minimizirali rizici u prekidu poslovanja, kontinuirano unapređivala kibernetička sigurnost te u konačnici postigla velika propusnost mreže kao baza sofisticiranog video nadzora visoke rezolucije.

Studijom izvedivosti cilj je radi opsežnosti, time i cijene realizacije svih projekata digitalne transformacije velikim brojem obuhvata objekata (preko 200 lokacija) prepoznati i odrediti prioritete za fazno izvođenje.

Indirektno je realizacija navedenog projekta povezana sa građanima i institucijama kao potrošačima usluga naše tvrtke u smislu boljeg, bržeg i kvalitetnijeg upravljanja sustavom vodoopskrbe i odvodnje.

**PODACI O INFORMATIVNOJ PONUDI**

Informativnu ponudu potrebno je izraditi na hrvatskom jeziku i latiničnom pismu. Informativna ponuda mora sadržavati najmanje:

• Ispravno popunjeni troškovnik

Cijena informativne ponude treba biti izražena u hrvatskim kunama. U cijenu moraju biti uračunati svi troškovi i popusti, bez poreza na dodanu vrijednost, koji se iskazuje zasebno iza cijene ponude. Cijena informativne ponude izražava se za cjelokupan predmet nabave.

**TROŠKOVNIK**

|  |  |  |  |  |  |
| --- | --- | --- | --- | --- | --- |
| Rbr. | Tekstualni opis stavke | Jedinica mjere | Količina | Iznos bez PDV-a | Ukupan iznos bez PDV-a |
| 1. | Studija izvodljivosti s analizom troškova **izvedbe vlastite infrastrukture Naručitelja** u svrhu mrežnog povezivanja svih objekata **Naručitelja** | komplet | 1 |  |  |
| Cijena ponude bez PDV-a |  |
| Iznos PDV-a |  |
| Cijena ponude sa PDV-om |  |